- প্ৰকাশিত বাক্য
- ←
- ১৭
- →

১৭ অধ্যায়
১৭
মহা-বেশ্যা বাবিল মহা-নগৰীৰ বৰ্ণনা
১ পাছত সেই সাতোটা বাটি লোৱা সাত জন দূতৰ এজন আহিল আৰু মোক ক’লে, “আহা, মই তোমাক অনেক পানীৰ ওপৰত বহি থকা সেই মহা-বেশ্যাৰ দণ্ড দেখুৱাওঁ, ২ তাইৰ সৈতে পৃথিবীৰ ৰজা সকলে ব্যভিচাৰ কৰিলে আৰু তাইৰ ব্যভিচাৰৰূপ দ্ৰাক্ষাৰসৰ দ্বাৰাই পৃথিবী নিবাসী সকলক মতলীয়া কৰা হ’ল।”
৩ তেতিয়া দূত জনে মোক আত্মাত মৰুভূমিলৈ লৈ গ’ল; তাতে ঈশ্বৰৰ নিন্দাসুচক নামেৰে পৰিপুৰ্ণ হোৱা আৰু সাতোটা মুৰ, দহোটা শিং থকা এটা সেন্দুৰ বৰণীয়া পশুৰ ওপৰত বহি থকা এজনী মহিলা দেখিলোঁ। ৪ সেই মহিলা গৰাকী বেঙেনা বৰণীয়া আৰু সেন্দুৰ বৰণীয়া বস্ত্ৰ পিন্ধা, সোণ আৰু বহুমূল্য মনি-মুকুতাৰ অলঙ্কাৰ পৰিধান কৰা; তাইৰ হাতত ঘিণ-লগীয়া বস্তু আৰু তাইৰ ব্যভিচাৰৰূপ মলিৰে পৰিপুৰ্ণ এক পান পাত্ৰ আছিল; ৫ আৰু তাইৰ কপালত এই নাম লিখা আছিল, সেয়ে নিগুঢ়-তত্ত্ব, “মহা-বাবিল, পৃথিবীৰ বেশ্যা সকলৰ আৰু ঘিণ লগীয়া বস্তুৰ মাতৃ।”
৬ সেই মহিলাক পবিত্ৰ লোক সকলৰ তেজত আৰু যীচুৰ সাক্ষী সকলৰ তেজত মতলীয়া হোৱা দেখিলোঁ৷ মই তাইক দেখি অতি বিস্ময় মানিলোঁ। ৭ তাতে সেই দূতে মোক ক’লে, “তুমি কিয় বিস্ময় মানিলা? সেই তিৰোতা আৰু তাইক লৈ ফুৰি থকা সেই সাতোটা মুৰ আৰু দহোটা শিং থকা পশুৰ নিগুঢ়-তত্ত্ব মই তোমাক বুজাই কম৷
৮ তুমি যি পশুক দেখিলা, সি আছিল, কিন্তু সম্প্ৰতি নাই; সি অগাধ ঠাইৰ পৰা উঠি পাছত বিনাশৰ ঠাইলৈ যাবৰ বাবে উদ্যত হৈছে; আৰু জগত স্থাপনৰে পৰা জীৱন পুস্তকত যি সকলৰ নাম লিখা নাই,* প্ৰ ১৩:৮৷ এনে পৃথিবী নিবাসী সকলে যেতিয়া সেই পশুক দেখিব, তেতিয়া যিটো আছিল, সম্প্ৰতি নাই কিন্তু উপস্থিত হ’বলগীয়া, সেইটোক দেখি তেওঁলোকে বিস্ময় মানিব ।
৯ ইয়াত জ্ঞান থকা মন আছে। যিবোৰৰ ওপৰত সেই মহিলা গৰাকী বহি আছে; সেই সাতোটা মুৰ হৈছে সাতোটা পৰ্ব্বত; । ১০ আৰু সেইবোৰেই সাত জন ৰজাও; তেওঁলোকৰ পাঁচ জন পতিত হ’ল, এজন বৰ্তমান আছে, আৰু আন জন এতিয়াও অহা নাই; কিন্তু আহিলেও তেওঁ অলপ কালহে থাকিব।
১১ আৰু যি পশু আছিল কিন্তু সম্প্ৰতি নাই, সি নিজেই অষ্টম ৰজা আৰু সেই শ্ৰেণীৰে সাত জনৰ এজন; সি বিনাশৰ ঠাইলৈ যাব।
১২ আৰু তুমি দেখা সেই দহোটা শিঙেই, দহ জন ৰজা; তেওঁলোকে এতিয়াও ৰাজ্য পোৱা নাই; কিন্তু এক ঘণ্টাৰ কাৰণে সেই পশুৰে সৈতে সেই জনো ৰাজ ক্ষমতা পাব। ১৩ তেওঁলোকে এক পৰামৰ্শ হৈ নিজৰ শক্তি আৰু ক্ষমতা সেই পশুক দিব। ১৪ তেওঁলোকে মেৰ পোৱালিৰে সৈতে যুদ্ধ কৰিব; কিন্তু মেৰ পোৱালিয়ে তেওঁলোকৰ ওপৰত জয় কৰিব; কিয়নো তেওঁ প্ৰভুৰো প্ৰভু, ৰজাৰো ৰজা আৰু তেওঁৰ সৈতে থকা সকলো আমন্ত্ৰিত,† ৰো ৮:২৯,৩০৷ মনোনীত আৰু বিশ্বাসী।”
১৫ সেই দূত জনে মোক আকৌ ক’লে, “তুমি যি পানী দেখিলা, অৰ্থাৎ য’ত সেই বেশ্যা বহি আছে, সেই পানীবোৰেই অনেক প্ৰজা, সাধাৰণ লোক, জাতি আৰু ভাষাৰ লোক সকল।
১৬ তুমি দেখা সেই দহোটা শিং আৰু পশুৱে সেই বেশ্যাক ঘিণ কৰিব৷ তাইক অনাথ আৰু উলঙ্গ কৰি তাইৰ মঙহ খাব আৰু তাইক সম্পূৰ্ণৰূপে জুইত পুৰি পেলাব। ১৭ কিয়নো ঈশ্বৰৰ বাক্য সিদ্ধ নোহোৱালৈ তেওঁৰ মনস্থ পুৰ কৰিবলৈ‡ প্ৰ ১৪:৮৷ আৰু একমনৰ হৈ তেওঁলোকৰ নিজ নিজ ৰাজ্য পশুক দিবৰ বাবে, ঈশ্বৰে তেওঁলোকৰ মনত প্ৰবৃত্তি জন্মালে।
১৮ তুমি যি মহিলাক দেখিলা, তাই পৃথিবীৰ ৰজা সকলৰ ওপৰত ৰাজত্ব পোৱা সেই মহা-নগৰ।

- প্ৰকাশিত বাক্য
- ←
- ১৭
- →

*১৭:৮ প্ৰ ১৩:৮৷

†১৭:১৪ ৰো ৮:২৯,৩০৷

‡১৭:১৭ প্ৰ ১৪:৮৷

© 2017 Free Bibles India