- पশিষ্যচরিত
- ←
- ১
- →

Acts
पশিষ্যচরিত
১ অধ্যায়।
১
শিষ্যসকলৰ আগত প্রভু যীচুৰ স্বর্গাৰোহণ
১ হে থিয়ফিল, মই প্রথম প্রৱন্ধত আৰম্ভণীৰে পৰা যীচুক স্বর্গলৈ নিয়া দিনলৈকে তেওঁ যি যি কর্ম্ম কৰিলে আৰু উপদেশ দিলে, সেই সকলোবোৰৰ বিষয়ে লিখিলো। ২ যীচুৱে মনোনীত কৰা পাঁচনিসকলক পৱিত্র আত্মাৰে ওপৰলৈ তুলি নিয়া দিনলৈকে তেওঁ নিৰ্দেশ দিলে। ৩ ক্রুচীয়‍মৃত্যুৰ দুখভোগৰ পাছত তেওঁ সেই পাচঁনিসকলৰ আগত সময়ে সময়ে দেখা দি নিজকে জীৱিত প্রমাণ কৰিলে। এইদৰে যীচুৱে চল্লিশ দিনলৈকে দৰ্শন দি ঈশ্বৰৰ ৰাজ্যৰ কথা কলে। ৪ এদিন পাঁচনিসকলৰ সৈতে সমবেত হোৱা সময়ত তেওঁ এই আজ্ঞা দিলে- “তোমালোকে যিৰূচালেম এৰি নাযাবা, কিন্তু মোৰ পৰা পিতৃৰ যি অঙ্গীকাৰ শুনিলা, সেই অঙ্গীকাৰলৈকে বাট চাই থাকা। ৫ যোহনে পানীতহে বাপ্তিস্ম দিলে, কিন্তু কিছুদিনৰ পাছত তোমালোকক পবিত্র আত্মাত বাপ্তিস্ম দিয়া হব।” ৬ পুণৰ গোট খোৱা সময়ত তেওঁলোকে যীচুক সুধিলে, “হে প্ৰভু, ইস্রায়েলক আপুনি এই কালতে পুণৰায় ৰাজ্য দিব নে” ? ৭ তেতিয়া তেওঁলোকক তেওঁ ক’লে- “যি কাল আৰু সময় পিতৃয়ে নিজৰ অধীনত ৰাখিছে, সেই বিষয়ে তোমালোকে জানিবলৈ নোপোৱা। ৮ কিন্তু যেতিয়া তোমালোকৰ ওপৰত পবিত্ৰ আত্মা আহিব, তেতিয়া তোমালোক আত্মাত শক্তিশালী হবা৷ তোমালোকে তেতিয়া যিৰূচালেমকে আদি কৰি গোটেই যিহূদিয়া, চমৰীয়া দেশত আৰু পৃথিবীৰ সীমালৈকে মোৰ সাক্ষী হবা”। ৯ এই কথা কোৱাৰ পাছতে প্রভু যীচুক আকাশলৈ তুলি নিয়া হ’ল আৰু এচপৰা মেঘে তেওঁক ঢাকি ধৰিলে। তাতে তেওঁলোকে ওপৰলৈ চাই থকিল, কিন্তু পুণৰবাৰ প্রভু যীচুক দেখা নাপালে । ১০ এইদৰে আকাশলৈ একেঠৰে চাই থাকোতে, হঠাৎ বগা কাপোৰ পিন্ধা দুজন লোক তেওঁলোকৰ ওচৰত থিয় হ’ল আৰু তেওঁলোকক কলে- ১১ “হে গালীল দেশৰ লোকসকল, তোমালোকে কিয় আকাশলৈ চাই আছা ? এইজন যীচুক তোমালোকৰ কাষৰ পৰা স্বৰ্গলৈ নিয়া হল। তোমালোকে তেওঁক যেনেকৈ স্বৰ্গলৈ যোৱা দেখিলা, সেইৰূপে তেওঁ আকৌ আহিব”। ১২ তাৰপাছত পাঁচনিসকল জৈতুন নামৰ পাহাৰৰ পৰা যিৰূচালেমলৈ উভতি আহিল৷ এই পাহাৰ যিৰূচালেমৰ পৰা বিশ্ৰাম দিনলৈ* বিশ্ৰাম দিন ফৰিচীসকলৰ বিধান। সেইদিনা তেওঁলোকে কোনো কাম নকৰে। যোৱা বাটৰ সমান দূৰৈত অৱস্থিত ১৩ যেতিয়া তেওঁলোকে যিৰূচালেম নগৰ গৈ পালে, তাত তেওঁলোকে পিতৰ,যোহন, যাকোব, আন্দ্রিয়, ফিলিপ, থোমা, বাৰ্থলময়, মথি, আলফয়ৰ পুতেক যাকোব, উদ্যোগী চিমোন আৰু যাকোবৰ পুতেক যিহূদা থকা ঘৰৰ ওপৰৰ কোঠালিলৈ গল। ১৪ তাতে তেওঁলোকে কেইগৰাকীমান মহিলা, যীচুৰ মাক মৰিয়ম আৰু তেওঁৰ ভায়েকসকলৰ সৈতে সকলোৱে এক মনেৰে প্রার্থনাত লাগি থাকিল।
যিহূদাৰ পদত মত্তথিয়ক নিযুক্ত কৰা
১৫ সেই সময়ছোৱাত প্রায় এশ বিশ জন শিষ্য গোট খোৱাত, পিতৰে উঠি ক’লে- ১৬ “হে ভাইসকল, শাস্ত্রীয় বচন সিদ্ধ হ’বলৈ যীচুক বন্দীকৰাৰ প্ৰয়োজন আছিল; কিয়নো যীচুক বন্দী কৰাসকলৰ যিহূদাই বাট দেখুউৱাৰ বিষয়ে পবিত্ৰ আত্মাই দায়ুদৰ মুখেৰে আগেয়ে প্রকাশ কৰিছিল। ১৭ তেওঁ আমাৰ মাজৰেই এজন আছিল আৰু এই পৰিচর্যা কার্যৰ ভাগো পাইছিল। ১৮ দুষ্কর্ম্ম কৰি পোৱা বেচৰ ধনেৰে তেওঁ এডোখৰ মাটি কিনিলে আৰু তাতে তলমূৰকৈ পৰি যিহূদাৰ পেট ফাটি নাড়ী ভুঁৰু সকলো ওলাল। ১৯ এই কথা যিৰূচালেমত নিবাস কৰা আটাই মানুহৰ মাজত বিয়পি পৰিল আৰু সেয়েহে তেওঁলোকৰ ভাষাত সেই মাটিৰ নাম হকলদামা, অৰ্থাৎ তেজৰ মাটি হ’ল” । ২০ পিতৰে পুণৰ ক’লে-”কিয়নো গীতমালা পুথিত লিখা আছে -
তেওঁৰ থকা ঠাই নিৰ্জন হওক,
তাত কোনো মানুহ নাথাকক;
(গীতমালা ৬৯:২৫)
আৰু আনে তেওঁৰ অধ্যক্ষ পদ পাওঁক।
(গীতমালা ১০৯:৮)
২১ গতিকে, প্রভু যীচুক যোহনে বাপ্তিস্ম দিয়া দিনৰে পৰা স্বৰ্গলৈ নিয়া দিনলৈকে যিসকল লোকে আমাৰ মাজত চলা-ফুৰা কৰিছিল, ২২ সেই সকলৰ মাজৰ এজন নিশ্চয়কৈ আমাৰে সৈতে তেওঁৰ পুণৰুত্থানৰ সাক্ষী হোৱাৰ প্রয়োজন আছে। ২৩ তেতিয়া লোকসমূহে যোচেফ, যিজনক বার্চব্বা অথবা যুষ্ট নামেৰেও জনা যায় আৰু মত্তথিয়; এই দুয়োজনকে আগলৈ আনিলে। ২৪ পাছত তেওঁলোকে প্রার্থনা কৰি ক’লে- “হে প্রভু, তুমি অন্তর্যামী, সকলোৰে অন্তৰ জানা৷ যিহূদাই পাপ কৰি নিজৰ যাবলগীয়া ঠাইলৈ যোৱাত, ২৫ সেই ঠাইত এই দুয়োজনৰ মাজৰ কোনজনক তুমি এই পৰিচর্যা আৰু পাঁচনিপদ লবলৈ মনোনীত কৰিছা, সেয়া প্রকাশ কৰা”। ২৬ পাছত তেওঁলোকে দুয়োজনৰ নিমিত্তে চিঠি খেলোতে মত্তথিয়ৰ নাম উঠিল আৰু তেওঁ এঘাৰ জন পাঁচনিৰ লগত গণিত হ’ল।

- पশিষ্যচরিত
- ←
- ১
- →

*১:১২ বিশ্ৰাম দিন ফৰিচীসকলৰ বিধান। সেইদিনা তেওঁলোকে কোনো কাম নকৰে।

© 2017 Free Bibles India