- ১ যোহন
- ←
- ৩
- →

৩ অধ্যায়
৩
ঈশ্বৰৰ প্ৰেম; ঈশ্বৰৰ প্ৰতি প্ৰেম
১ ভাবি চাওঁক, পিতৃয়ে আমাক কেনে প্ৰেম প্ৰদান কৰিলে, আমি যেন ঈশ্বৰৰ সন্তান বুলি অভিহিত হওঁ আৰু আমি হৈছোও!* ৰো ৮:১৪-১৭; গালা ৩:২৬; ৪:৬,৭ এই বাবে জগতে আমাক নাজানে, কাৰণ জগতে তেওঁক নাজানিলে৷ ২ হে প্ৰিয় সকল, এতিয়া আমি ঈশ্বৰৰ সন্তান ; কিন্তু পাছত কি হ’ম, সেয়ে এতিয়ালৈকে প্ৰকাশিত হোৱা নাই। কিন্তু আমি জানো যে, খ্ৰীষ্ট যেতিয়া প্ৰকাশিত হব, তেতিয়া আমি তেওঁৰ নিচিনাই হ’ম৷† ৰো ৮:২৯; ফিলি ৩:২১ তেওঁ যেনেকুৱা আছে, তেনেকুৱাই তেওঁক দেখিম৷ ৩ আৰু তেওঁৰ ওপৰত যি ব্যক্তিৰ এনে আত্মবিশ্বাস আছে, তেওঁ যেনে শুচি, তেৱোঁ তেনেকৈ নিজকে শুচি কৰে।
৪ যি কোনোৱে পাপ-আচৰণ কৰে, তেওঁ বিধান লঙ্ঘন কৰে; আৰু বিধান-লঙ্ঘন কৰাই পাপ। ৫ আপোনালোকে জানে যে, পাপ দূৰ কৰিবলৈ‡ যো ১:২৯ তেওঁ প্ৰকাশিত হ’ল আৰু তেওঁত কোনো পাপ নাই। ৬ যি কোনোৱে তেওঁত থাকে, তেওঁ পাপ নকৰে; যি কোনোৱে পাপ কৰে, তেওঁ তেওঁক দেখা নাই আৰু জনাও নাই।
৭ হে প্রিয় সন্তান সকল, আপোনালোকক ভুলাবলৈ কাকো নিদিব; যি কোনোৱে ধাৰ্ম্মিকতা আচৰণ কৰে, খ্ৰীষ্ট যেনে ধাৰ্ম্মিক, তেৱোঁ তেনে ধাৰ্ম্মিক হয়। ৮ যি কোনোৱে পাপ আচৰণ কৰে, তেওঁ চয়তানৰ;§ যো ৮:৪৪ কিয়নো চয়তানে আদিৰে পৰা পাপ কৰি আছে। চয়তানৰ কৰ্ম লুপ্ত কৰিবৰ কাৰণে* ইব্ৰী ২:১৪ ঈশ্বৰৰ পুত্ৰ প্ৰকাশিত হ’ল।
৯ যি জন ঈশ্বৰৰ পৰা জন্ম পোৱা হয়, তেওঁ পাপ আচৰণ নকৰে; কাৰণ ঈশ্বৰৰ বীজ তেওঁৰ অন্তৰত থাকে৷ তেওঁ পাপ কৰিব নোৱাৰে; কাৰণ ঈশ্বৰৰ পৰা তেওঁৰ জন্ম হ’ল। ১০ ইয়াতে প্রকাশ পায় কোন ঈশ্বৰৰ সন্তান আৰু কোন চয়তানৰ সন্তান! যি কোনোৱে ধাৰ্ম্মিকতাৰ আচৰণ নকৰে, তেওঁ ঈশ্বৰৰ সন্তান নহয়। যি জনে নিজ ভায়েকক প্ৰেম নকৰে, তেৱোঁ ঈশ্বৰৰ সন্তান নহয়।
১১ কিয়নো আমি যেন পৰস্পৰে প্ৰেম কৰোঁ, এই বার্তা আপোনালোকে আদিৰে পৰা শুনি আছে। ১২ আপোনালোক কয়িনৰ নিচিনা নহব। কয়িন চয়তানৰ লোক আছিল আৰু তেওঁ পাপ আত্মাৰ পৰা হ‘ল আৰু নিজ ভায়েকক বধ কৰিলে,† আদি ৪:৪-৮ পাছে তেওঁ কি কাৰণে তেওঁক বধ কৰিলে? কাৰণ তেওঁৰ কৰ্ম মন্দ আছিল, কিন্তু ভায়েকৰ কৰ্ম ধার্মিকতাপূর্ণ আছিল।
ঈশ্বৰৰ সন্তানে ভ্ৰাতৃ-প্ৰেম দেখুৱায়
১৩ হে ভাই সকল, জগতে যদি আপোনালোকক ঘৃণা কৰে, তেন্তে তাত বিস্ময় নামানিব। ১৪ আমি ভাই সকলক প্ৰেম কৰাৰ কাৰণে বুজি পাওঁ যে, আমি মৃত্যুৰ পৰা জীৱনলৈ পাৰ হ’লোঁ, ইয়াকে জানো। যি কোনোৱে প্ৰেম নকৰে, তেওঁ মৃত্যুতেই থাকে। ১৫ যি কোনোৱে নিজ ভাইক ঘিণ কৰে, তেওঁ এজন নৰবধী৷ কোনো নৰ-বধীৰ অন্তৰত অনন্ত জীৱন নাথাকে, ইয়াক আপোনালোকে জানে। ১৬ খ্ৰীষ্টে আমাৰ কাৰণে নিজৰ প্ৰাণ দিয়াতেই, আমি প্ৰেমৰ তত্ব জানিবলৈ পালোঁ৷ আমিও ভাই সকলৰ কাৰণে নিজ নিজ প্ৰাণ দিয়া উচিত। ১৭ কিন্তু যি জনৰ সাংসাৰিক জীৱিকাৰ উপায় আছে, তেওঁ নিজ ভাইৰ অভাৱ দেখিও যদি স্নেহ নকৰি হৃদয় বন্ধ কৰি থয় আৰু তেওঁৰ পৰা নিজ স্নেহ আটক কৰে, তেন্তে ঈশ্বৰৰ প্ৰেম কেনেকৈ তেওঁৰ অন্তৰত থাকিব? ১৮ হে প্রিয় সকল, আহক; আমি কেৱল বাক্যৰ দ্বাৰাই বা জিবাৰে নহয়, কৰ্ম আৰু সত্যেৰে প্ৰেম কৰোঁহক।
১৯ ইয়াৰ দ্বাৰাই আমি জানিম, আমি যে সত্যৰ পৰা হওঁ; ২০ আৰু তেওঁৰ উপস্থিতিত আমাৰ অন্তৰ আশ্বাসত থাকিব৷ কিয়নো আমাৰ অন্তৰে আমাক দোষী কৰে। ঈশ্বৰ আমাৰ অন্তৰতকৈও মহান আৰু তেওঁ সকলো জানে। ২১ হে প্ৰিয় সকল, আমাৰ হৃদয়ে যদি আমাক দোষী নকৰে, তেন্তে ঈশ্বৰৰ উদ্দেশ্যে আমাৰ সাহস আছে; ২২ আৰু আমি যিহকে যাচনা কৰোঁ, সেয়ে আমি তেওঁৰ পৰা পাওঁ৷ কিয়নো আমি তেওঁৰ আজ্ঞাবোৰ পালন কৰোঁ আৰু তেওঁৰ দৃষ্টিত যি যি সন্তোষজনক, সেই কৰ্ম আমি কৰোঁ।
২৩ তেওঁৰ পুত্ৰ যীচু খ্ৰীষ্টৰ নামত আমি যেন বিশ্বাস কৰোঁ আৰু তেওঁ আমাক দিয়া আজ্ঞাৰ দৰে আমি যেন পৰস্পৰে প্ৰেম কৰোঁ, এয়ে তেওঁৰ আজ্ঞা। ২৪ আৰু যি জনে ঈশ্বৰৰ আজ্ঞাবোৰ পালন কৰে, তেওঁ ঈশ্বৰত থাকে আৰু ঈশ্বৰো তেওঁত থাকে৷ তেওঁ যে আমাৰ লগত থাকে, ইয়াকে তেওঁ আমাক দিয়া আত্মাৰ দ্বাৰাই আমি জানো।

- ১ যোহন
- ←
- ৩
- →

*৩:১ ৰো ৮:১৪-১৭; গালা ৩:২৬; ৪:৬,৭

†৩:২ ৰো ৮:২৯; ফিলি ৩:২১

‡৩:৫ যো ১:২৯

§৩:৮ যো ৮:৪৪

*৩:৮ ইব্ৰী ২:১৪

†৩:১২ আদি ৪:৪-৮

© 2017 Free Bibles India