- पশিষ্যচরিত
- ←
- ১৮
- →

১৮
কৰিন্থত পৌল
১ ইয়াৰ পিছত পৌলে আথিনী এৰি কৰিন্থলৈ গ’ল। ২ তাতে তেওঁ পন্ত দেশত জন্মা আক্কিলা নামৰ এজন ইহুদীক দেখা পালে; সম্প্রতি সেই ব্যক্তি ভার্য্যা প্রিস্কিল্লাক লৈ ইতালী দেশৰ পৰা আহিছিল, কাৰণ ক্লৌদিয়ই সকলো ইহুদীকে ৰোম এৰি যাবলৈ নির্দেশ দিছিল। পৌল তেওঁলোকৰ ওচৰলৈ আহিল। ৩ তেওঁলোক যিহেতু ব্যৱসায়ত পৌলৰ দৰে তম্বু বনোৱা লোক আছিল, সেয়েহে পৌলে তেওঁলোকৰ লগতে থাকি কাম কৰিবলৈ ধৰিলে। ৪ প্রত্যেক বিশ্রামবাৰে পৌলে নামঘৰত যুক্তি-পৰামর্শৰে ইহুদী আৰু গ্রীকসকলক বিশ্ৱাস কৰিবলৈ প্রত্যয় জন্মায়। ৫ চীল আৰু তীমথিয় মাকিদনিয়া দেশৰ পৰা অহাৰ পাছত পৌলে আত্মাৰ দ্বাৰা অনুপ্রাণিত হৈ ইহুদীসকলৰ আগত যীচুৱেই যে খ্রীষ্ট হয়, সেই সাক্ষ্য দিলে ৬ যেতিয়া ইহুদীসকলে পৌলৰ বিৰুদ্ধাচৰণ কৰি তেওঁক অপমান কৰিবলৈ ধৰিলে, তেতিয়া পৌলে তেওঁলোকৰ ফালে নিজৰ কাপোৰ জোকাৰি ক’লে, “আপোনালোকৰ তেজৰ দায় আপোনালোকৰ মূৰৰ ওপৰত থাকক; মোৰ কোনো দোষ নাই। এতিয়াৰ পৰা মই অনা-ইহুদীসকলৰ ওচৰলৈ যাওঁ”। ৭ পাছত, তেওঁ তাৰপৰা গৈ ঈশ্বৰৰ উপসনা কৰা তীত-যুষ্ট নামেৰে এজনৰ ঘৰত উপস্থিত হ'ল৷ তেওঁৰ ঘৰ সমাজ-গৃহৰ কাষতে আছিল । ৮ পৌলৰ কথা শুনি সমাজ-গৃহৰ গৰাকী ক্ৰীষ্পে আৰু তেওঁ ঘৰৰ সকলোৱে প্ৰভুত বিশ্বাস কৰি বাপ্তিস্ম গ্ৰহন কৰিলে৷ কৰন্থীয়াসকলৰ মাজৰ বহুত লোকেও তেওঁৰ পৰা শুভবাৰ্তা শুনি বাপ্তিস্ম গ্ৰহণ কৰিলে। ৯ প্ৰভুৱে ৰাতি পৌলক দৰ্শন দি কলে “তুমি ভয় নকৰিবা, মনে মনে নাথাকি, প্ৰচাৰ কৰা; ১০ মই তোমাৰ লগত আছো, কোনেওঁ তোমাক হানি কৰিব নোৱাৰে, মোৰ বহুতো লোক এই নগৰত আছে’' ১১ তাতে পৌলে এবছৰ ছয় মাহ তেওঁলোকৰ মাজত থাকি ঈশ্বৰৰ বাক্য শিকালে। ১২ তেতিয়া গাল্লিয়ো আখায়া দেশৰ অধিপতি হৈ থকা সময়ত ইহুদীসকলে,পৌলৰ বিপক্ষে উঠি , সোধ-বিচাৰলৈ আনিলে; ১৩ তেওঁলোকে কলে “এই লোকজনে বিধানৰ বিৰুদ্ধে গৈ ঈশ্বৰৰ উপসনা কৰিবলৈ মানুহবোৰক উচতনি দিছে।” ১৪ পৌলে সেই সময়ত কথাকবলৈ ইচ্ছাকৰিলে, তেতিয়া গাল্লিয়োৱে ইহুদীসকলৰ উদ্দেশ্যে কলে, “হে ইহুদীসকল, এয়ে অন্যায় বা আপত্তি জনক গোচৰ হোৱা হলে,মই তোমালোকৰ ওজৰ আপত্তি মানিলো হয়। ১৫ কিন্তু এই সকলো প্ৰশ্ন তোমালোকৰ বাক্য ,নাম বা বিধানৰ বাদ-বিচাৰৰ কাৰণেহে ব্যৱহাৰ হয়, তেনেহলে এই বিষয়ে তোমালোকে বিচাৰ কৰি চাবা, এই বিষয়ে বিচাৰ কৰিবলৈ মই উৎসাহিত নহওঁ” ১৬ পাছত গেল্লিয়োৱে তেওঁলোকক বিচাৰকৰ আসনৰ পৰা আতৰ কৰিলে। ১৭ তাতে তেওঁলোকে সমাজঘৰৰ গৰাকী চোস্থিনিক বলপূর্ব্বক ধৰি আনি বিচাৰকৰ আসনৰ ওচৰত মাৰধৰ কৰিলে, সিহতে কৰা কামবোৰত গেল্লিয়োৱে মনোযোগ নিদিলে। ১৮ পৌলে, সেই ঠাইতে বহুত দিনলৈকে থাকি,ভাইসকলৰ পৰা বিদায় লৈ সাগৰীয় পথেদি চিৰিয়া দেশলৈ যাত্ৰা কৰিলে; তেওঁৰ লগত প্ৰিষ্কিলা আৰু আক্কিলাও গ'ল৷ তেওঁ কিংক্ৰিয়াত নিজৰ মূৰ খুৰাইছিল; কিয়নো তেওঁৰ কোনো সংকল্প আছিল। ১৯ ইয়াৰ পাছত তেওঁলোক যেতিয়া ইফিচ নগৰ পালে, প্ৰিষ্কিলা আৰু আক্কিলাক তাতে থাকিবলৈ দি পৌলে নিজে নামঘৰত সোমাই ইহুদীসকলে সৈতে বাদ -বিচাৰ কৰিলে । ২০ তাতে আৰু কিছুদিন থাকিবলৈ তেওঁলোকে পৌলক অনুৰোধ কৰিলে ,কিন্তু তেওঁ অমান্তি হল। ২১ “ঈশ্বৰৰ ইচ্ছা হলে আপোনালোকৰ ওচৰলৈ আকৌ আহিম” এই বুলি কৈ, সাগৰীয়-পথেদি ইফিচলৈ যাবৰ বাবে জাহাজেৰে যাত্ৰা কৰিলে। ২২ পাছত কৈচৰিয়াত নামি, যিৰূচালেমলৈ গৈ মণ্ডলীক আন্তৰিক অভিনন্দন জনাই, তাৰ পৰা আন্তিয়খিয়ালৈ আহিল। ২৩ তেওঁ কিছুদিন তাতে থাকি, তাৰ পৰা গালাতিয়া আৰু ফৰুগিয়া দেশেদি ফুৰি ফুৰি সকলো শিষ্যক উৎসাহিত কৰিলে। ২৪ সেই সময়ত আপল্লো নামেৰে এজন ইহুদীমানুহ ইফিচলৈ আহিল৷ তেওঁ আলেকজান্দ্ৰিয়া নিবাসী, এজন সুবক্তা আৰু ধর্মীয় বিষয়ত নিপূণ আছিল। ২৫ তেওঁ যোহনৰ বাপ্তিস্মৰ বিষয়ে শিক্ষা পাইছিল আৰু আত্মাত উৎসাহিত হৈ ঈশ্বৰৰ বাক্য বিশদৰূপে ঘোষণা কৰিছিল কিন্তু যোহনৰ বাপ্তিস্মহে তেওঁ জানিছিল। ২৬ পাছত তেওঁ নামগৃহত সাহসেৰে প্ৰচাৰ কৰিবলৈ ধৰিলে; তেতিয়া প্ৰিষ্কিলা আৰু আক্কিলাই তেওঁৰ এই কথা শুনাত, তেওঁক তেওঁলোকৰ ওচৰলৈ লৈ আহিল আৰু ঈশ্বৰৰ পথৰ বিষয়ে বিশদভাবে বুজাই দিলে।
২৭ যেতিয়া তেওঁ আখায়া দেশলৈ যাব বিছাৰিলে; ভাইসকলে উৎসাহ দি তেওঁক আদৰি লবলৈ শিষ্য সকললৈ পত্ৰ লিখি প্ৰেৰণ কৰিলে; তাতে তেওঁ সেইঠাই পোৱাত অনুগ্ৰহৰ দ্বাৰাই বিশ্বাস কৰা সকলক মহৎ উপকাৰ সাধন কৰিলে। ২৮ কিয়নো যীচু যে খ্ৰীষ্ট হয়, তেওঁ শাস্ত্ৰৰ দ্বাৰাই এই বিষয়ে প্ৰমান কৰি দেখুৱালে , তাতে তেওঁ সবর্বসাধাৰণৰ আগত ইহুদীসকলৰ আপত্তি খণ্ডণ কৰিলে।

- पশিষ্যচরিত
- ←
- ১৮
- →

© 2017 Free Bibles India