- ফিলিপীয়া
- ←
- ৩
- →

৩ অধ্যায়
৩
পৌলৰ খ্ৰীষ্টীয় জীৱন
১ শেষতে, হে মোৰ ভাই সকল, প্ৰভুত আনন্দ কৰক। এই একে কথাকে আপোনালোকলৈ লিখিবৰ বাবে মোৰ কোনো সমস্যা হোৱা নাই আৰু সেইবোৰে আপোনালোকক নিৰাপদে ৰাখিব৷
২ সেই কুকুৰহঁতলৈ সাৱধানে থাকিব৷ সেই দুষ্কৰ্ম্মকাৰী সকলৰ প্ৰতি সাৱধান হওঁক আৰু যি সকলে ছিন্ন-ভিন্ন কৰিব বিচাৰে, সিহতলৈকো* গাল ৫:১-১২৷ সাৱধানে থাকক। ৩ কিয়নো আমি হে প্ৰকৃততে চু্ন্নৎ হোৱা লোক৷ আমি ঈশ্বৰৰ আত্মাৰে আৰাধনা কৰো আৰু খ্ৰীষ্ট যীচুত গৌৰৱ কৰো আৰু মাংসত একো ভাৰসা নকৰো।
৪ তথাপি মই হ’লে মাংসতো ভাৰসা কৰিলে কৰিব পাৰো৷ কোনোৱে যদি মাংসত ভাৰসা কৰিব পাৰে বুলি ভাবে, তেন্তে তাতকৈ মই অধিক ভাৰসা কৰিব পাৰো। ৫ মই অষ্টম দিনত চুন্নৎ হোৱা ইস্ৰায়েল জাতিৰ, বিন্যামীনৰ ফৈদৰ, ইব্ৰী সকলৰ মাজৰ এজন আৰু বিধানৰ সম্বন্ধে এজন ফৰীচী৷
৬ মই উদ্যমেৰে মণ্ডলীৰ তাড়নাকাৰী† পাঁ ২২:৩,৪ ; গাল ১:১৩,১৪৷ আৰু বিধানৰ ধাৰ্ম্মিকতাৰ সম্বন্ধে নিৰ্দ্দোষী আছিলো৷ ৭ কিন্তু মোৰ পক্ষে যি যি লাভ আছিল, সেই সকলোকে খ্ৰীষ্টৰ কাৰণে মই মূল্যহীন যেন মানিলো;
৮ মোৰ প্ৰভু খ্ৰীষ্ট যীচুৰ জ্ঞানৰ উত্তমতাৰ কাৰণে, মই সকলোকে মূল্যহীন যেনহে মানিছো; আৰু তেওঁৰ কাৰণে সকলোকে অগ্ৰাহ্য কৰিলোঁ, যাতে মই তেওঁক লাভ কৰিব পাৰো৷ ৯ আৰু এতিয়া মই তেওঁক বিচাৰি পালো৷ মোৰ নিজ ধাৰ্ম্মিকতা, বা বিধানৰ পৰা পোৱা ধাৰ্ম্মিকতাৰে ধাৰ্ম্মিক নহয়; ইয়াৰ পৰিৱৰ্তে মই খ্ৰীষ্টত বিশ্বাস কৰাৰ দ্বাৰাই ঈশ্বৰৰ পৰা পোৱা ধাৰ্ম্মিকতাৰে, ধাৰ্ম্মিক হলো৷ ১০ এই ধাৰ্মিকতা তেওঁক জনাৰ যোগেদি তেওঁৰ পুনৰুত্থানৰ শক্তি আৰু তেওঁৰ দুখভোগৰ সহভাগিতাত‡ ১ পি ৪:১৩৷ মই খ্ৰীষ্টৰ মৃত্যুৰ সমৰূপ হৈ তেওঁৰ দ্বাৰাই ৰূপান্তৰিত হৈছো; ১১ যাতে কোনো প্ৰকাৰে মৃত লোকৰ পুনৰুত্থানৰ ভাগী হ’ব পাৰো৷
১২ মই এইবোৰ এতিয়ালৈ গ্ৰহণ কৰিব পৰা নাই, সেই বাবে মই এতিয়াও সিদ্ধ হোৱা নাই; কিন্তু যি কাৰণত খ্ৰীষ্ট যীচুৰ দ্বাৰাই মোক নিয়ন্ত্ৰণ কৰা হ'ল, মই যেন কোনো প্ৰকাৰে সেইবোৰক মোৰ অধিনত কৰিব পাৰো, তাৰ বাবে মই চলি আছো । ১৩ হে ভাই সকল, মই যে সেয়া মোৰ অধিনত কৰিলো, সেই বিষয়ে এনে ভাব এতিয়ালৈকে কৰা নাই; কিন্তু মই এই কাম কৰো: পাছত থকা সকলোকে পাহৰি, আগত থকা বোৰলৈহে যত্ন কৰো৷ ১৪ খ্ৰীষ্ট যীচুত ঈশ্বৰে কৰা স্বৰ্গীয় আমন্ত্ৰণৰ বটাঁৰ অৰ্থে ঘাইকৈ আগবাঢ়ি গৈ আছো।§ ১ কৰি ৯:২৪ ; ২ তী ৪:৭,৮ ; ইব্ৰী ১২:১৷
১৫ এতেকে আমি যিমান সিদ্ধ লোক আছো, সকলোৱে সেইৰূপে ভাবক আৰু যদি কোনো বিষয়ত আপোনালোকৰ অন্য ভাব থাকে, তেনেহলে ঈশ্বৰে সেই বিষয়ে আপোনালোকলৈ প্ৰকাশ কৰিব। ১৬ যি কাৰণতেই হওঁক, আমি যি পথত এইখিনি পালন কৰো, তাতেই যেন অনুসৰণ কৰি চলোঁ।
১৭ হে ভাই সকল, আপোনালোকেও মোৰ অনুকাৰী হওঁক আৰু আপোনালোকৰ আৰ্হি স্বৰূপ যি আমি, আমাৰ দৰে যি সকলে চলে, তেখেত সকলক অনুসৰণ কৰক। ১৮ মই আপোনালোকক বাৰে বাৰে কৈছো,এতিয়াও চকুলো তুকিয়েই কৈছো, যে অনেকে জীৱিত থাকি খ্ৰীষ্টৰ ক্ৰুচৰ শত্ৰু হৈ আছে; ১৯ তেখেত সকলৰ শেষ গতি সৰ্ব্বনাশ, পেটেই তেখেত সকলৰ ঈশ্বৰ, নিজ নিজ লাজত তেখেত সকলৰ গৌৰৱ আছে, তেখেত সকলে পাৰ্থিব বিষয়বোৰৰ বিষয়ে ভাবি থাকে।
২০ কিয়নো আমি যি ৰাজ্যৰ মানুহ, সেই ৰাজ্য স্বৰ্গত আছে, আৰু স্ৱর্গৰ পৰাই আহিব বুলি আমাৰ ত্ৰাণকৰ্ত্তা প্ৰভু যীচু খ্ৰীষ্টলৈ অপেক্ষা কৰি আছো;* ১ কৰি ১:৭ ; ইব্ৰী ৯:২৮৷ ২১ তেওঁ যি কাৰ্যসাধক গুণেৰে সকলোকে বশীভূত কৰিব পাৰে, তেনেদৰেই তেওঁ আমাৰ এই নীহ অৱস্থাৰ শৰীৰক ৰূপান্তৰ কৰি, তেওঁৰ প্ৰতাপৰ শৰীৰৰ সমৰূপ কৰিব।† ১ কৰি ১৫:৪০-৫৩৷

- ফিলিপীয়া
- ←
- ৩
- →

*৩:২ গাল ৫:১-১২৷

†৩:৬ পাঁ ২২:৩,৪ ; গাল ১:১৩,১৪৷

‡৩:১০ ১ পি ৪:১৩৷

§৩:১৪ ১ কৰি ৯:২৪ ; ২ তী ৪:৭,৮ ; ইব্ৰী ১২:১৷

*৩:২০ ১ কৰি ১:৭ ; ইব্ৰী ৯:২৮৷

†৩:২১ ১ কৰি ১৫:৪০-৫৩৷

© 2017 Free Bibles India