- প্ৰকাশিত বাক্য
- ←
- ১
- →

Revelation
প্ৰকাশিত বাক্য
১ অধ্যায়
১
মঙ্গল-বাদ; স্বৰ্গ-নিবাসী যীচুৰ দৰ্শন
১ অলপতে যি যি ঘটিবলগীয়া আছে, সেই বিষয়ে যীচু খ্ৰীষ্টে তেওঁৰ দাস সকলক দেখুৱাবৰ কাৰণে, ঈশ্বৰে তেওঁত সমৰ্পণ কৰা তেওঁৰ প্ৰকাশিত বাক্য৷ এই বাক্য তেওঁ দূতৰ যোগেদি যোহনক জনালে৷ ২ যোহনে ঈশ্বৰৰ বাক্য আৰু যীচু খ্ৰীষ্টৰ সাক্ষ্যৰ বিষয়ে, অৰ্থাৎ যি যি দৰ্শন পালে, সেই সকলোৰে বিষয়ে সাক্ষ্য দিলে। ৩ যি জনে এই ভাববাণীৰ বাক্যবোৰ পঢ়ে, তেওঁ ধন্য; আৰু যি সকলে শুনে আৰু ইয়াত লিখা কথাবোৰ পালন কৰে, তেওঁলোকো ধন্য; কিয়নো কাল ওচৰ।
৪ যোহন, - এচিয়াত থকা সাত মণ্ডলীৰ প্ৰতি: যি জন হয়, যি জন আছিল, আৰু যি জন আহিব, তেওঁৰ পৰা আৰু তেওঁৰ সিংহাসনৰ সন্মুখত থকা সাত আত্মাৰ পৰা তোমালোকলৈ অনুগ্রহ আৰু শান্তি হওঁক, ৫ আৰু যীচু খ্রীষ্টৰ পৰা, যি জন বিশ্বাসযোগ্য সাক্ষী, মৃত সকলৰ মাজৰ প্রথমজাত আৰু পৃথিৱীৰ ৰজা সকলৰ অধিপতি। যি জনে আমাক প্রেম কৰে আৰু নিজৰ তেজেৰে আমাক পাপৰ পৰা মুক্ত কৰিলে,* যো ৮:১৪; ১৮:৩৭; ১ তী ৬:১৩ অৰ্থাৎ মৃতসকলৰ মাজৰ† ১ কৰি ১৫:২০; কল ১:১৮ প্ৰথমজাত আৰু পৃথিবীৰ ৰজা সকলৰ অধিপতি,‡ প্ৰ ১৭:১৪; ১৯:১৬ সেই জন যীচু খ্ৰীষ্টৰ পৰা তোমালোকলৈ অনুগ্ৰহ আৰু শান্তি হওঁক, ৬ তেওঁ আমাক ৰাজ্য স্বৰূপ, ঈশ্বৰৰ উদ্দেশ্যে পুৰোহিত কৰিলে আৰু তেওঁৰ পিতৃৰ প্রতি, তেওঁৰ মহিমা আৰু পৰাক্রম সদা-সর্বদায় হওঁক।§ যা ১৯:৬৪; ১ পি ২:৫-৯ তেওঁৰ মহিমা আৰু পৰাক্ৰম সদা-সৰ্ব্বদায় হওক। আমেন।
৭ চোৱা, তেওঁ মেঘৰ সৈতে আহিছে;* মথি ২৪:৩০; ২৬:৬৪
আটাই চকুৱে তেওঁক দেখিব,
যি সকলে তেওঁক বিন্ধিলে,† জখ ১২:১০ তেওঁলোকেও তেওঁক দেখিব;
আৰু পৃথিবীৰ সকলো ফৈদে তেওঁৰ কাৰণে হিয়া ভুকুৱাব;
হয়, আমেন।
৮ প্ৰভু পৰমেশ্বৰে কৈছে-“ মই আলফা আৰু ওমেগা”,“যি জন আছে, যি জন আছিল আৰু যি জন আহিব, সেই সর্বশক্তিমান৷”‡ প্ৰ ২১:৬; ২২:১৩
৯ তোমালোকৰ ভাই আৰু যীচুৰ সম্বন্ধীয় ক্লেশভোগ, ৰাজ্য আৰু ধৈৰ্য্যত তোমালোকৰ সহভাগী মই যোহন, ঈশ্বৰৰ বাক্য আৰু যীচুৰ সাক্ষ্যৰ কাৰণে পাত্ম নামেৰে দ্বীপত আছিলো। ১০ মই প্ৰভুৰ দিনত আত্মাত আছিলো; মোৰ পাছফালে তুৰীৰ মাতৰ দৰে বৰ মাত শুনিলোঁ। ১১ তাতে তেওঁ ক’লে, “তুমি যি দৰ্শন পোৱা, সেইবোৰ পুথিৰ নুৰাত লিখি, ইফিচ, স্মুৰ্ণা, পৰ্গাম, থুয়াতীৰা, চাৰ্দ্দি, ফিলাদেলফিয়া আৰু লায়দিকেয়া, এই সাত মণ্ডলীলৈ পঠাই দিবা৷”
১২ তাতে মোক কথা কোৱা সেই কণ্ঠস্বৰ চাবলৈ ঘুৰিলোঁ আৰু তাতে মই সোণৰ সাতটা দীপাধাৰা দেখিলোঁ। ১৩ আৰু সেই দীপাধাৰ কেইটাৰ মাজত মানুহৰ পুত্ৰৰ নিচিনা§ মথি ১৬:১৩; পাঁ ৭:৫৬ এজনক দেখা পালো; তেওঁৰ বস্ত্ৰ ভৰিলৈকে পিন্ধা আৰু বুকু সোণৰ টঙালিৰে বন্ধা।
১৪ তেওঁৰ মুৰ আৰু চুলি, বগা মেৰৰনোম আৰু হিমৰ নিচিনা বগা; তেওঁৰ চকু অগ্নিশিখাৰ তুল্য; ১৫ তেওঁৰ চৰণ চক্‌চকীয়া পিতলৰ নিচিনা, একেবাৰে অগ্নিশালত মসৃণ কৰা পিতলৰ নিচিনা আৰু তেওঁৰ কণ্ঠ, ক্ষিপ্র গতিত বাগৰি থকা পানীৰ নিচিনা আছিল। ১৬ তেওঁৰ সোঁ হাতত সাতোটা তৰা আছিল; তেওঁৰ মুখৰ পৰা দুধৰীয়া চোকা তৰোৱাল এখন ওলাইছিল৷* ইব্ৰী ৪:১২ তেওঁৰ মুখ মণ্ডল জিলিকি আছিল, একেবাৰে সূর্যৰ পৰা নির্গত হোৱা পোহৰৰ দৰে চোকা আছিল।
১৭ যেতিয়া মই তেওঁক দেখিছিলোঁ, তেতিয়া মৰা মানুহৰ নিচিনা হৈ তেওঁৰ চৰণত পৰিলো। তাতে তেওঁ নিজৰ সোঁ হাত মোৰ গাত দি ক’লে, “ভয় নকৰিবা৷ মই প্ৰথম আৰু শেষ, ১৮ আৰু জীয়াই থকা জন৷ মই মৃত হ’লো, কিন্তু চোৱা, অনন্ত কাললৈকে জীয়াই আছো; মৃত্যুৰ আৰু পৰলোকৰ চাবিবোৰো মোৰ হাতত আছে।
১৯ গতিকে তুমি কি দেখিলা, এতিয়া কি আছে আৰু ইয়াৰ পাছত এই ঠাইত কি ঘটিব, এই সকলোবোৰ লিখা। ২০ মোৰ সোঁ হাতত যি সাতোটা তৰা দেখিলা, তাৰ গুপুত অৰ্থ এই যে, সেই সাতোটা তৰাই হৈছে সাত মণ্ডলীৰ দূত আৰু সেই সাতোটা দীপাধাৰেই হৈছে সাত মণ্ডলী।”

- প্ৰকাশিত বাক্য
- ←
- ১
- →

*১:৫ যো ৮:১৪; ১৮:৩৭; ১ তী ৬:১৩

†১:৫ ১ কৰি ১৫:২০; কল ১:১৮

‡১:৫ প্ৰ ১৭:১৪; ১৯:১৬

§১:৬ যা ১৯:৬৪; ১ পি ২:৫-৯

*১:৭ মথি ২৪:৩০; ২৬:৬৪

†১:৭ জখ ১২:১০

‡১:৮ প্ৰ ২১:৬; ২২:১৩

§১:১৩ মথি ১৬:১৩; পাঁ ৭:৫৬

*১:১৬ ইব্ৰী ৪:১২

© 2017 Free Bibles India