- প্ৰকাশিত বাক্য
- ←
- ২২
- →

২২ অধ্যায়
২২
১ পাছত সেই দূত জনে মোক জীৱন জলৰ সেই নদী দেখুৱালে, সেই পানী স্ফটিকৰ নিচিনা উজ্জ্বল৷ ঈশ্বৰ আৰু মেৰ পোৱালিৰ সেই সিংহাসনৰ পৰা সেই নদী, ২ তাৰ আলি-বাটৰ মাজেৰে বৈ গৈছিল। সেই নদীৰ ইপাৰে-সিপাৰে জীৱন বৃক্ষ* আ ২:৯,১০ ; যিহি ৪৭:৭,১২ ; প্ৰ ২:৭৷ আছিল; সেই বৃক্ষই বাৰ বিধ ফল উৎপন্ন কৰিছিল আৰু প্ৰতি মাহে তাত ফল ধৰে৷ সেই বৃক্ষৰ পাত জাতি সকলক সুস্থ কৰাৰ কাৰণে।
৩ তাতে কোনো শাও নহ’ব। সেই নগৰত ঈশ্বৰ আৰু সেই মেৰ পোৱালিৰ সিংহাসন থাকিব আৰু তেওঁৰ দাস সকলে তেওঁক সেৱা কৰিব৷ ৪ তেওঁলোকে তেওঁৰ মুখ দেখা পাব;† মথি ৫:৮ ; ১ যো ৩:২৷ আৰু তেওঁলোকৰ কপালত তেওঁৰ নাম লিখা থাকিব। ৫ তাতে ৰাতিও নহ’ব; আৰু চাকিৰ পোহৰ বা সূৰ্যৰ পোহৰ তেওঁলোকৰ প্ৰয়োজন নহব; কিয়নো প্ৰভু পৰমেশ্বৰে তেওঁলোকক দীপ্তি দিব আৰু তেওঁলোকে সদা-সৰ্ব্বদায় ৰাজত্ব কৰিব।
চেতনা আৰু প্ৰতিজ্ঞাযুক্ত শেষ কথা
৬ পাছত দূত জনে মোক ক’লে, “এইবোৰ কথা বিশ্বাসযোগ্য আৰু সত্য; ঈশ্ৱৰ, যি জন ভাববাদী সকলৰ আত্মাৰ প্ৰভু, তেওঁ তেওঁৰ দাস সকলক যি যি অলপতে ঘটিব লগা আছে সেই বিষয়ে দেখুৱাবলৈ নিজ দূতক পঠিয়ালে৷” ৭ “আৰু চোৱা! মই বেগাই আহি আছো; যি জনে এই পুস্তকৰ ভাববাণীৰ কথাবোৰ পালন কৰে, তেওঁ ধন্য।”
৮ মই, যোহনেই এইবোৰ কথা শুনিলোঁ আৰু এই সকলো দেখিলোঁ; যেতিয়া মই এনে শুনি-দেখি সেই দূত জনক (যি জনে এই সকলোকে মোক দেখুৱালে) তেওঁক প্ৰণিপাত কৰিবলৈ তেওঁৰ চৰণত পৰিলো। ৯ তেতিয়া তেওঁ মোক ক’লে, “সাৱধান, এনে নকৰিবা!‡ পাঁ ১০:২৫,২৬ ; প্ৰ ১৯:১০৷ মইয়ো তোমাৰ সহদাস আৰু তোমাৰ ভাই ভাববাদী সকলৰ আৰু এই পুস্তকত লিখা বাক্য পালন কৰোঁতা সকলৰো সহদাস; ঈশ্বৰকহে প্ৰণিপাত কৰা।”
১০ পুনৰায় তেওঁ মোক কলে, “এই পুস্তকৰ ভাববাণী কৰা বাক্যবোৰ ছাব মাৰি বন্ধ নকৰিবা, কিয়নো কাল ওচৰ চাপিছে। ১১ যি জন অন্যায়কাৰী, তেওঁক পুনৰ অন্যায় কৰি থাকিবলৈ দিয়া; যি জন কলঙ্কী, তেওঁ পুনৰ কলঙ্ক কৰি থাকক; যি জন ধাৰ্ম্মিক, তেওঁ পুনৰ ধৰ্ম্ম আচৰণ কৰক; যি জন পবিত্ৰ, তেওঁ পবিত্ৰ হৈ থাকক।”
১২ “চোৱা! মই বেগাই আহি আছো; মই দিবলগীয়া পুৰস্কাৰ মোৰ লগত আছে, যাৰ যেনে কৰ্ম, তেওঁক তেনে প্ৰতিফল দিয়া হব৷§ গীত ৬২:১২ ; যিচ ৫০:৯,১০৷ ১৩ মই আলফা আৰু ওমেগা, প্ৰথম আৰু শেষ, আদি আৰু অন্ত।
১৪ যি সকল জীৱন-বৃক্ষৰ অধিকাৰী আৰু দুৱাৰেদি নগৰত সোমাবৰ কাৰণে নিজ নিজ বস্ত্ৰ ধোৱে,* ইব্ৰী ৯:১৩,১৪ ; প্ৰ ৭:১৪৷ সেই লোক সকল ধন্য৷ ১৫ কিন্তু বাহিৰৰ কুকুৰবোৰ, মায়াবীবোৰ, ব্যভীচাৰিবোৰ, নৰবধীবোৰ আৰু দেৱপুজকবোৰ আৰু মিছা কথা ভাল পোৱা আৰু মিছা কথা অভ্যাস প্ৰতিজন লোক বাহিৰত থাকে।
১৬ মই যীচুৱে, মণ্ডলী সমূহৰ কাৰণে তোমালোকক এইবোৰ কথাৰ সাক্ষ্য দিবলৈ, মোৰ দূতক পঠালোঁ। মই দায়ুদৰ মূল আৰু বংশ,† যিচ ১১:১ ; মথি ২২:৪২-৪৫৷ উজ্জ্বল প্ৰভাতীয় তৰা।‡ গণ ২৪:১৭৷”
১৭ আত্মা আৰু কন্যাই§ প্ৰ ১৯:৭ ; ২১:৯৷ কয় “আহা!” আৰু যি জনাই শুনে, তেৱোঁ কয়, “আহা৷” যি জনৰ পিয়াহ লাগে, তেওঁ আহক আৰু যি জনে ইচ্ছা কৰে, তেওঁ বিনামূল্যে জীৱন জল গ্ৰহণ কৰক।
১৮ এই পুস্তকৰ ভাববাণীৰ বাক্য শুনা প্ৰতিজনলৈ মই এই সাক্ষ্য দি কৈছোঁ: কোনোৱে যদি এই বাক্যবোৰত কিবা যোগ কৰে, তেন্তে এই পুস্তকত লিখা উৎপাতবোৰো ঈশ্বৰে সেই জনৰ ওপৰত যোগ কৰিব; ১৯ আৰু কোনোৱে যদি এই ভাববাণীৰ পুস্তকৰ বাক্যবোৰৰ পৰা কিবা গুচায়, তেন্তে এই পুস্তকত লিখা জীৱন-বৃক্ষ আৰু পবিত্ৰ নগৰৰ পৰা ঈশ্বৰে তেওঁৰ ভাগ গুচাব।
২০ যি জনে এই কথাৰ সাক্ষ্য দিছে, তেৱেঁ কৈছে, “হয়! মই বেগাই আহি আছো।” আমেন! হে প্ৰভু যীচু, আহক!
২১ প্ৰভু যীচুৰ অনুগ্ৰহ সকলোৰে লগত থাকক; আমেন।

- প্ৰকাশিত বাক্য
- ←
- ২২
- →

*২২:২ আ ২:৯,১০ ; যিহি ৪৭:৭,১২ ; প্ৰ ২:৭৷

†২২:৪ মথি ৫:৮ ; ১ যো ৩:২৷

‡২২:৯ পাঁ ১০:২৫,২৬ ; প্ৰ ১৯:১০৷

§২২:১২ গীত ৬২:১২ ; যিচ ৫০:৯,১০৷

*২২:১৪ ইব্ৰী ৯:১৩,১৪ ; প্ৰ ৭:১৪৷

†২২:১৬ যিচ ১১:১ ; মথি ২২:৪২-৪৫৷

‡২২:১৬ গণ ২৪:১৭৷

§২২:১৭ প্ৰ ১৯:৭ ; ২১:৯৷

© 2017 Free Bibles India