- ১ পিতৰ
- ←
- ৫
- →

৫ অধ্যায়
৫
নম্ৰ হোৱা আৰু জাগি থকাৰ আৱশ্যকতা
১ মই আপোনালোকৰ মাজৰ পৰিচাৰক সকলক দৃঢ় আহ্বান জনাও যে, মইয়ো সহকর্মী সকলৰ এজন পৰিচাৰক আৰু খ্ৰীষ্টৰ দুখভোগৰ এজন সাক্ষী; প্ৰকাশিত হ’বলৈ উদ্যত হোৱা গৌৰৱৰ সহভাগী৷* ৰো ৮:১৭-১৯৷ ২ গতিকে, মই আপোনালোকক দৃঢ় আহ্বান কৰো, হে পৰিচাৰক সকল, ঈশ্ৱৰৰ ভেৰাৰ জাকক আপোনালোকে যত্ন লওঁক৷ তেওঁলোকক প্ৰতি-পালন কৰক, অৱশ্যে আৱশ্যকতাৰ কাৰণে নহয়, কিন্তু স্ৱ-ইচ্ছাৰে কৰক, কিন্তু অসৎ ধনৰ বাবে নহয়৷ ৩ যি সকল লোকৰ ওপৰত আপোনালোক তত্ৱাৱধায়ক, তেওঁলোকৰ ওপৰত প্ৰভুত্ৱৰে অধিকাৰ নকৰিব; কিন্তু জাকৰ আর্হি হৈ† ১ তী ৪:১২৷ তেওঁলোকৰ তত্বাৱধান কৰক; ৪ যেতিয়া প্ৰধান ৰক্ষক প্ৰকাশিত হব, তেতিয়া আপোনালোকে ঐশ্বৰ্য্য-ৰূপ অম্লান কিৰীটি‡ ২ তী ৪:৮ ; প্ৰ ২:১০৷ পাব।
৫ সেইদৰে হে ডেকা লোক সকল, আপোনালোক জেষ্ঠ সকলৰ বশীভূত হওঁক; আপোনালোক সকলোৱে নম্ৰতাৰে নিজকে ভালদৰে মেৰিয়াই বান্ধি লওঁক আৰু ইজনে সিজনক সেৱা কৰক; যিহেতু,
ঈশ্বৰে অহংকাৰী সকলক প্ৰতিৰোধ কৰে,
কিন্তু নম্ৰ সকলক অনুগ্ৰহ দান কৰে।§ যাক ৪:৬৷
৬ সেই কাৰণে ঈশ্ৱৰৰ পৰাক্ৰমী হাতৰ অধিনত নিজকে নম্ৰ কৰক, তাতে উপযুক্ত সময়ত ঈশ্ৱৰে আপোনালোকক উন্নত কৰিব৷ ৭ আপোনালোকৰ সকলো চিন্তাৰ ভাৰ তেওঁৰ ওপৰত পেলাই দিয়ক;* গীত ৫৫:২২ ; মথি ৬:২৫-৩৪৷ কিয়নো আপোনালোকৰ কাৰণে তেওঁ চিন্তা কৰে।
৮ সচেতন হওঁক, পৰ দি থাকক। আপোনালোকৰ শত্ৰু চয়তানে গুজৰি থকা সিংহৰ নিচিনাকৈ যি কোনো এজনকে গ্ৰাস কৰিবলৈ গোপনে উপায় বিচাৰি ফুৰিছে।† ইয় ১:৭ ; প্ৰ ১২:১২ ৯ তাৰ বিৰুদ্ধে থিয় হওঁক৷ আপোনালোকৰ বিশ্ৱাস দৃঢ় কৰি ৰাখক৷ এইটো জানিব যে, গোটেই জগতত থকা আপোনালোকৰ ভ্ৰাতৃ সকলেও একে দুখভোগ কৰি আছে৷
১০ আপোনালোকে অলপ সময় দুখ-ভোগ কৰাৰ পাছত, সকলো অনুগ্ৰহৰ ঈশ্ৱৰ, যি জনে অনন্ত গৌৰৱৰ বাবে আপোনালোকক খ্ৰীষ্টত আমন্ত্ৰণ কৰিছে, তেৱেঁই আপোনালোকক সিদ্ধ, সুস্থিৰ আৰু বলৱন্ত কৰিব । ১১ তেওঁৰ পৰাক্ৰম সদা-সৰ্ব্বদায় হওঁক। আমেন।
১২ মই চীলক বিশ্বাসী ভাই হিচাপে গণ্য কৰো আৰু তেওঁৰ যোগেদি সংক্ষেপে এই পত্ৰ আপোনালোকলৈ লিখিলো৷ আপোনালোকক প্ৰবোধ দিলোঁ আৰু এয়ে ঈশ্বৰৰ প্ৰকৃত অনুগ্ৰহ বুলি সাক্ষ্যও দিলোঁ৷ মই আপোনালোকক দৃঢ় আহ্বান কৰো আৰু ঈশ্ৱৰৰ প্ৰকৃত অনুগ্ৰহৰ সাক্ষ্য দান কৰি, এই পত্ৰ লিখিলো৷ ইয়াতে আপোনালোক দৃঢ় হৈ থাকক৷ ১৩ আপোনালোকৰ সৈতে মনোনীত হোৱা বাবিলত থকা মণ্ডলীয়ে আৰু মোৰ পুত্ৰ মাৰ্কে আপোনালোকক মঙ্গলবাদ জনাইছে। ১৪ প্ৰেমৰ চুমাৰে আপোনালোকে পৰস্পৰক মঙ্গলবাদ দিয়ক। খ্ৰীষ্টত যি সকল আছে, আপোনালোক সকলোৰে শান্তি হওঁক।

- ১ পিতৰ
- ←
- ৫
- →

*৫:১ ৰো ৮:১৭-১৯৷

†৫:৩ ১ তী ৪:১২৷

‡৫:৪ ২ তী ৪:৮ ; প্ৰ ২:১০৷

§৫:৫ যাক ৪:৬৷

*৫:৭ গীত ৫৫:২২ ; মথি ৬:২৫-৩৪৷

†৫:৮ ইয় ১:৭ ; প্ৰ ১২:১২

© 2017 Free Bibles India