- প্ৰকাশিত বাক্য
- ←
- ৪
- →

৪ অধ্যায়
৪
স্বৰ্গ-নিবাসী লোকৰ আৰু তেওঁলোকৰ আৰাধনাৰ দৰ্শন
১ সেই সকলোৰ পাছত মই চাই দেখিলোঁ, স্বৰ্গত এখন দুৱাৰ মেলা আছে আৰু মোৰে সৈতে কথা হোৱা, তুৰীৰ মাতৰ দৰে, যি মাত মই প্ৰথমে শুনিছিলোঁ, তেনে মাতেৰে কোনোবাই ক’লে, “ইয়ালৈ উঠি আহা; ইয়াৰ পাছত যি যি ঘটিব লাগে, সেইবোৰ মই তোমাক দেখুৱাম।” ২ তেতিয়াই মই আত্মাত আছিলো আৰু মই দেখা পালো, স্বৰ্গত এখন সিংহাসন স্থাপন কৰা আছিল, তাতে কোনো এজন লোক বহি আছিল৷ ৩ সেই বহি থকা জন দেখিবলৈ সুৰ্য্যকান্ত আৰু চাৰ্দ্দীয়া মণিৰ নিচিনা৷ সেই সিংহাসনৰ চাৰিওফালে এখন ৰামধনু (মেঘধনু) আছিল,* যিহি ১:২৬-২৮ সেই ৰামধনু (মেঘধনু) খন দেখিবলৈ মৰকত মণিৰ নিচিনা আছিল৷
৪ সেই সিংহাসনৰ চাৰিওফালে চৌবিশ খন সিংহাসন আছিল; সেইবোৰ সিংহাসনৰ ওপৰত বগা বস্ত্ৰ আৰু মুৰত সোণৰ কিৰীটি পিন্ধা চৌবিশ জন পৰিচাৰক বহি আছিল। ৫ সেই সিংহাসনৰ পৰা বিজুলীৰ দৰে মাত আৰু মেঘ-গৰ্জ্জন ওলায়; সিংহাসনৰ আগত জ্বলি থকা অগ্নিৰ সাতোটা প্ৰদীপ আছে; সেইবোৰেই আছিল ঈশ্বৰৰ সাত আত্মা৷
৬ সেই সিংহাসনৰ সন্মুখত এখন স্ফটিকৰ দৰে স্ৱচ্ছ সমুদ্ৰ আছিল। সেই সিংহাসনৰ চাৰিওফালে চাৰি প্ৰাণী আছে, সিবিলাকৰ আগ-ফালে পাছ-ফালে চকুৰেই পৰিপূৰ্ণ।
৭ প্ৰথম প্ৰাণী সিংহৰ নিচিনা, দ্বিতীয় প্ৰাণী দামুৰিৰ নিচিনা, তৃতীয় প্ৰাণী মানুহৰ নিচিনা মুখ থকা আৰু চতুৰ্থ প্ৰাণী উড়ি ফুৰা ঈগল পক্ষীৰ নিচিনা। ৮ সেই চাৰি প্ৰাণীৰ প্ৰত্যেকৰ ছয় খনকৈ ডেউকা আৰু সেই প্ৰাণীবোৰৰ বাহিৰে ভিতৰে চকুৰেই পৰিপূৰ্ণ৷ তেওঁলোকে অবিৰাম দিনে-ৰাতিয়ে এই বুলি কৈ থাকে,
পবিত্ৰ, পবিত্ৰ, পবিত্ৰ† যিচ ৬:৩
প্ৰভু পৰমেশ্বৰ, সকলোৰে ওপৰত শাসনকৰ্ত্তা,
যি জন আছিল, এতিয়াও আছে আৰু আহিবলগীয়া জন৷”
৯ যেতিয়া সেই প্ৰাণীবোৰে সদা-সৰ্ব্বদায় সিংহাসনত বহা সেই জীৱিত জনৰ প্ৰশংসা, সমাদৰ আৰু ধন্যবাদ কৰিব, ১০ তেতিয়া সেই চৌবিশ জন পৰিচাৰকে সিংহাসনত বহা জনৰ আগত দণ্ডৱৎ হৈ সদা-সৰ্ব্বদায় জীবিত জনৰ আগত প্ৰণিপাত কৰি, সেই সিংহাসনৰ আগত তেওঁলোকৰ কিৰীটিবোৰ পেলাই ক’ব,
১১ হে আমাৰ প্ৰভু, আমাৰ ঈশ্বৰ,
তুমিয়েই প্ৰশংসা, সমাদৰ আৰু পৰাক্ৰম পোৱাৰ যোগ্য;
কিয়নো তুমিয়েই সকলোকে স্ৰজিলা,
তোমাৰ ইচ্ছাৰ কাৰণে সকলোবোৰ আছে, আৰু সকলোবোৰ সৃষ্ট হ’ল।”

- প্ৰকাশিত বাক্য
- ←
- ৪
- →

*৪:৩ যিহি ১:২৬-২৮

†৪:৮ যিচ ৬:৩

© 2017 Free Bibles India