- ১ তীমথিয়
- ←
- ২
- →

২ অধ্যায়।
২
প্ৰাৰ্থনাৰ বিষয়; স্ত্ৰীলোকৰ কর্তব্য
১ মোৰ প্ৰথম নিবেদন এই যে, সকলোবোৰ মানুহৰ কাৰণে অনুৰোধ, প্ৰার্থনা, নিবেদন আৰু ধন্যবাদ কৰা হওঁক৷ ২ ইয়াৰ বাবে ৰজা আৰু ওখ পদ পোৱা সকলৰ অৰ্থে, বিশেষকৈ আমি যেন সকলো ভক্তি আৰু ধীৰতাৰে, নিৰ্ব্বিঘ্নতাত শান্ত জীৱন যাপন কৰো, ৩ এয়ে আমাৰ ত্ৰাণকৰ্ত্তা ঈশ্বৰৰ সাক্ষাতে উত্তম আৰু গ্ৰহনীয়৷ ৪ তেওঁৰ ইচ্ছা এয়ে যে, সকলো মানুহে যেন পৰিত্ৰাণ আৰু সত্যৰ জ্ঞান পায়।* যিহি ৩৩:১১ ;২ পি ৩:৯৷
৫ কাৰণ ঈশ্বৰ এজন আৰু তেওঁৰ সৈতে মানুহৰ মাজত মধ্যস্থও এজন, তেৱেঁই মনুষ্য খ্ৰীষ্ট যীচু; ৬ তেওঁ সকলোৰে কাৰণে মুক্তিৰ মুল্য স্ৱৰূপে নিজকে দান কৰিলে, এই সাক্ষ্য সঠিক সময়ত সকলোকে দিবলগীয়া;† মথি ২০:২৬ ; মার্ক ১০:৪৫ ; ১ পি ১:১৮,১৯৷ ৭ এই কাৰণে মই ঘোষণাকাৰী আৰু পাঁচনি৷ মই সত্য কথা কওঁ; মই মিছা নকওঁ৷ মই অনা-ইহুদী সকলৰ বাবে বিশ্বাস আৰু সত্যত শিক্ষক নিযুক্ত হলোঁ।
৮ মোৰ ইচ্ছা যেন সকলো ঠাইতে পুৰুষ সকলে ক্ৰোধ আৰু বাদ-বিবাদৰ মনোভাৱ নাৰাখি পবিত্ৰ হাত দাঙি প্ৰাৰ্থনা কৰে৷ ৯ সেইদৰে মই বিচাৰো মহিলা সকলেও সুলাজ, নম্ৰ আৰু সুবোধেৰে সৈতে পৰিপাটি পোছাকেৰে নিজকে ভূষিত কৰক; নানা ধৰণৰ কেশ-বিন্যাস কৰি, সোণ বা মুক্তা পিন্ধি অথবা বহুমূল্য বস্ত্ৰেৰে নহয়; ১০ কিন্তু ঈশ্বৰভক্তি স্বীকাৰ কৰা বিষয়ত আৰু সৎ কার্যৰ দ্ৱাৰাই ঈশ্ৱৰভক্তৰ পৰিচয় দিয়াই মহিলা সকলৰ উপযুক্ত ভূষণ হওঁক৷‡ ১ পি ৩:১-৪
১১ মহিলা সকলে সকলোভাৱে বশৱৰ্ত্তী হৈ, শান্তভাবে শিক্ষা লওঁক। ১২ শিক্ষা দিবৰ বাবে বা পুৰুষৰ ওপৰত ক্ষমতা চলাবৰ বাবে মই মহিলাক অনুমতি নিদিওঁ; কিন্তু শান্তভাবে থাকিবলৈহে কওঁ।
১৩ কিয়নো প্ৰথমে আদমক পাছতহে হৱাক নিৰ্ম্মাণ কৰা হৈছিল; ১৪ আৰু আদমক ভুলুউৱা নহ’ল কিন্তু মহিলা গৰাকীক সম্পূর্ণভাৱে ভুলাই অপৰাধত পেলালে;§ আ ৩:১-১৭ ১৫ তথাপি যদি সুবোধেৰে সৈতে বিশ্ৱাস, প্ৰেম আৰু পবিত্ৰতাত থাকি তেওঁলোকে জীৱন যাপন কৰে, তেনেহলে মহিলাই সন্তান প্ৰসৱৰ দ্বাৰাই পৰিত্ৰাণ পাব৷

- ১ তীমথিয়
- ←
- ২
- →

*২:৪ যিহি ৩৩:১১ ;২ পি ৩:৯৷

†২:৬ মথি ২০:২৬ ; মার্ক ১০:৪৫ ; ১ পি ১:১৮,১৯৷

‡২:১০ ১ পি ৩:১-৪

§২:১৪ আ ৩:১-১৭

© 2017 Free Bibles India