- ১ তীমথিয়
- ←
- ১
- →

1 Timothy
১ তীমথিয়
১ অধ্যায়
১
মঙ্গলবাদ
১ মই পৌল, খ্ৰীষ্ট যীচুৰ এজন পাঁচনি৷ আমাৰ ত্ৰাণকৰ্ত্তা ঈশ্বৰ আৰু আশাভুমি খ্ৰীষ্ট যীচুৰ আজ্ঞা অনুসাৰে নিযুক্ত; ২ বিশ্বাসত মোৰ এজন প্ৰকৃত পুত্ৰ তীমথিয়ৰ সমীপলৈ, পিতৃ ঈশ্বৰ আৰু আমাৰ প্ৰভু খ্ৰীষ্ট যীচুৰ পৰা অনুগ্ৰহ, দয়া আৰু শান্তি হওঁক।
ভ্ৰান্ত শিক্ষকৰ বিষয়ে সতর্ক কৰি দিয়া
৩ মাকিদনিয়ালৈ যোৱাৰ সময়ত মই তোমাক যি কৈছিলোঁ, এতিয়াও সেই বিষয়ে কওঁ- তুমি ইফিচতে থাকা, তাতে কিছুমান লোকক পুণৰ ভুল শিক্ষা নিদিবলৈ নির্দেশ দিব পাৰিবা ৷ ৪ কাৰণ তেওঁলোকে বাধাৰহে সৃষ্টি কৰে৷ গল্প কথা আৰু অন্তহীন বংশ তালিকাত মনোযোগ নিদিবা; এইবোৰে অযথা তর্ক-বিতর্কৰ সৃষ্টি কৰে আৰু ঈশ্ৱৰ বিশ্ৱাসত সহায় নকৰে৷ ঈশ্ৱৰৰ কাম বিশ্ৱাসৰ দ্ৱাৰা হয়৷
৫ এই নির্দেশৰ উদ্দেশ্য হৈছে, প্ৰেম; যি প্ৰেম শুদ্ধ অন্তৰ, সৎ বিবেক আৰু অকপট বিশ্ৱাসৰ পৰা আহে৷* ৰো ১৩:৮-১০ ; গাল ৫:১৪৷ ৬ এইবোৰৰ পৰা কোনো কোনো এফলীয়া হৈ অনৰ্থক কথাৰ বাবে বিপথে গ’ল৷ ৭ তেওঁলোকে বিধানৰ অধ্যাপক হবলৈ ইচ্ছা কৰে, কিন্তু তেওঁলোকে নিজৰ কথা নিজেই নুবুজে বা যি বিষয়ে জোৰ দি কয়, সেই সম্বন্ধেও নাজানে৷ ৮ কিন্তু বিধান যে কোনো লোকে আইনসংগত ভাৱে ব্যৱহাৰ কৰিলে উত্তম হয়, ইয়াক আমি জানো;
৯ তথাপি, বিধান যে ধাৰ্মিক লোকৰ নহয়, কিন্তু সেয়া দিয়া হৈছিল সেইসকলৰ কাৰণে, যি সকল অধৰ্মী আৰু বিদ্ৰোহী, ভক্তিহীন আৰু পাপী, অপবিত্ৰ আৰু অধার্মিক, যি সকল পিতৃবধী, মাতৃবধী, নৰবধী, ১০ ব্যভিচাৰী, সমকামী, দাস বিক্ৰীৰ সৰবৰাহকাৰী, মিছলীয়া, মিছা সাক্ষী আৰু যি সকলে সত্য শিক্ষাৰ বিপৰীতে আন কিবা কাম কৰা, মিছা শপতকাৰী, ১১ পৰম-ধন্য ঈশ্বৰৰ গৌৰবময় শুভবাৰ্ত্তা অনুসাৰে সেই শিক্ষাৰ ভাৰ তেওঁ মোৰ ওপৰত দিলে৷
১২ যি জনাই মোক শক্তি দিলে† ১ কৰি ১৫:১০ ; ২ কৰি ৫:১১ ; ফিলি ৪:১৩৷ আৰু মোক বিশ্বাসী জ্ঞান কৰি পৰিচৰ্য্যা-পদত নিযুক্ত কৰিলে, সেই প্ৰভু খ্ৰীষ্ট যীচুক মই ধন্যবাদ জনাওঁ৷ ১৩ যদিও আগেয়ে মই খ্ৰীষ্টৰ নিন্দক আছিলো, অত্যাচাৰী আৰু হিংস্ৰ আছিলো, তথাপি তেওঁ মোক দয়া কৰিলে কাৰণ মই নুবুজি‡ লূক ২৩:৩৪ অবিশ্ৱাসী হৈ সেইবোৰ কৰিছিলোঁ৷ ১৪ সেয়েহে খ্ৰীষ্ট যীচুত বিশ্ৱাস আৰু প্ৰেম মোক বাহুল্যৰূপে দিয়া হ'ল৷
১৫ পাপী লোকৰ পৰিত্ৰাণ কৰিবৰ কাৰণে যীচু খ্ৰীষ্ট যে জগতলৈ আহিল, এই কথা বিশ্বাসযোগ্য আৰু সকলোৱে গ্ৰহণ কৰিবৰ যোগ্য৷ আৰু এই পাপী লোকৰ মাজত ময়েই প্ৰধান। ১৬ এই কাৰণেই মোক প্ৰথমে দয়া কৰা হ'ল যাতে প্ৰধান পাপী যি মই, খ্ৰীষ্ট যীচুৱে যেন তেওঁৰ অসীম ধৈর্য্য দেখুৱাব পাৰে আৰু অনন্ত জীৱন পাবলৈ যিসকলে তেওঁৰ ওপৰত বিশ্ৱাস কৰিব, সেই সকলৰ বাবে মোক এক দৃষ্টান্তস্ৱৰূপে ৰাখিব বিচাৰিলে৷ ১৭ এতিয়া চিৰস্থায়ী সদাকালৰ ৰজালৈ, অৰ্থাৎ অক্ষয়, অদৃশ্য আৰু একমাত্ৰ ঈশ্বৰলৈ মৰ্য্যাদা আৰু গৌৰব সদা-সৰ্ব্বদায় হওঁক। আমেন।
১৮ মই তোমাক এই নির্দেশ দিওঁ, হে মোৰ পুত্ৰ তীমথিয়; আৰু মই তোমাৰ সম্বন্ধে জনোৱা ভাৱবাণীত একমত হৈ সেই অনুসাৰে যেন তোমালোকে উত্তম যুজঁত প্ৰাণপণ কৰা৷ ১৯ যাতে তোমালোকে যেন বিশ্ৱাস আৰু উত্তম বিবেক ৰক্ষা কৰি চলা৷ কোনো কোনো লোকে সেই বিশ্ৱাস আৰু উত্তম বিবেক ত্যাগ কৰাত, তেওঁলোকৰ বিশ্বাসৰূপ নৌকা ভগ্ন হ’ল। ২০ তেওঁলোকৰ ভিতৰত হুমিনায় আৰু আলেকজেন্দাৰ নামৰ দুজনো আছে৷ এওঁলোকে যেন নিন্দা কৰিবলৈ পুণৰ নিশিকে, তাৰ বাবে মই এওঁলোকক চয়তানৰ হাতত সমর্পণ কৰি দিলো৷§ ইয় ২:৬,৭ ; লূক ১৩:১৬ ; ১ কৰি ৫:৫ ; ২কৰি ১২:৭

- ১ তীমথিয়
- ←
- ১
- →

*১:৫ ৰো ১৩:৮-১০ ; গাল ৫:১৪৷

†১:১২ ১ কৰি ১৫:১০ ; ২ কৰি ৫:১১ ; ফিলি ৪:১৩৷

‡১:১৩ লূক ২৩:৩৪

§১:২০ ইয় ২:৬,৭ ; লূক ১৩:১৬ ; ১ কৰি ৫:৫ ; ২কৰি ১২:৭

© 2017 Free Bibles India