- ১ যোহন
- ←
- ১
- →

1 John
১ যোহন
ঈশ্বৰৰ সৈতে সহভাগিতাৰ শুভ ফল
১ অধ্যায়
১
১ যি আদিৰে পৰা আছিল, যি আমি শুনিলোঁ, যি চকুৰে দেখিলোঁ, যি আমি মনোযোগেৰে দৃষ্টি কৰি দেখিলোঁ আৰু যি আমাৰ হাতেৰে অনুভৱ কৰিলো, সেই জীৱনৰ বাক্যৰ প্রসঙ্গত, ২ (আৰু সেই জীৱন প্ৰকাশিত আছিল, আমি দেখিছিলোঁ, সাক্ষ্য বহন কৰিছিলোঁ আৰু আপোনালোকলৈ সেই অনন্ত জীৱন ঘোষণা কৰোঁ, যি পিতৃৰ সৈতে আছিল আৰু সকলো লোকৰ বাবে প্ৰকাশিত হ’ল);
৩ সেয়া আমি দেখিলোঁ, শুনিলোঁ আৰু আপোনালোকলৈ ঘোষণাও কৰিলোঁ, গতিকে আপোনালোকেও আমাৰ সৈতে সহভাগীতা ৰাখিব। আমাৰ যি সহভাগীতা, সেয়া পিতৃৰ সৈতে আৰু পুত্র যীচু খ্রীষ্টৰ সৈতে সহভাগিতা।* যো ১৭:২১ ৪ আৰু আপোনালোকৰ আনন্দ যেন সম্পূৰ্ণ হয়, সেই কাৰণে আমি এইবোৰ কথা লিখিছোঁ।
৫ আমি যি বাৰ্ত্তা তেওঁৰ পৰা শুনি আপোনালোকক জনাইছো, সেই বার্তাই হ’ল, ঈশ্বৰ পোহৰ আৰু তেওঁত আন্ধাৰ অকণ মানো নাই। ৬ সেয়েহে আমি যদি তেওঁৰে সৈতে সহভাগীতাত আছো বুলি কওঁ আৰু আমি আন্ধাৰত চলো,† যো ১২:৩৫; ১ থি ৫:৪ তেন্তে আমি মিছলীয়া আৰু সত্যৰ অভ্যাস আমাৰ নাই৷ ৭ কিন্তু তেওঁ যেনেকৈ পোহৰত আছে, তেনেকৈ আমিও যদি পোহৰত চলো, তেন্তে পৰস্পৰ মাজত আমাৰ সহভাগিতা আছে আৰু তেওঁৰ পুত্ৰ, যীচুৰ তেজে সকলো পাপৰ পৰা আমাক শুচি কৰে।
৮ আমাৰ পাপ নাই বুলি যদি কওঁ, তেন্তে আমি নিজেই নিজকে ভুলাওঁ; আৰু আমাৰ অন্তৰত সত্যতা নাই। ৯ কিন্তু আমি যদি আমাৰ পাপবোৰ স্বীকাৰ কৰো,‡ গীত ৩২:৫; হিতো ২৮:১৩ তেনেহলে বিশ্বাসী আৰু ধাৰ্ম্মিক যি তেওঁ, তেওঁ আমাৰ পাপবোৰ ক্ষমা কৰে আৰু সকলো অধৰ্মৰ পৰা আমাক শুচি কৰে। ১০ আমি পাপ কৰা নাই বুলি যদি কওঁ, তেনেহলে তেওঁক মিছলীয়া পাতোঁ আৰু আমাৰ অন্তৰত তেওঁৰ বাক্য নাই।

- ১ যোহন
- ←
- ১
- →

*১:৩ যো ১৭:২১

†১:৬ যো ১২:৩৫; ১ থি ৫:৪

‡১:৯ গীত ৩২:৫; হিতো ২৮:১৩

© 2017 Free Bibles India