- প্ৰকাশিত বাক্য
- ←
- ১৩
- →

১৩ অধ্যায়
১৩
দুটা অদ্ভুত পশুৰ দৰ্শন
১ তেতিয়া* দা ৭ আধ্যা তুলনা কৰা মই সাগৰৰ পৰা এটা পশুক উঠা দেখিলোঁ৷ তাৰ দহোটা শিং, সাতোটা মুৰ আছিল৷ তাৰ শিঙত দহোটা কিৰীটি আৰু মুৰত ঈশ্বৰৰ নিন্দাসুচক নাম কিছুমান আছিল। ২ সেই যি পশু মই দেখিলোঁ, সি নাহৰফুটুকী বাঘৰ নিচিনা আছিল৷ তাৰ ভৰি ভালুকৰ নিচিনা আৰু সিংহৰ মুখৰ নিচিনা তাৰ মুখ৷ সেই ড্ৰেগনে নিজৰ শক্তি সেই পশুক দিলে, আৰু তাৰ নিজৰ সিংহাসন আৰু ক্ষমতা চলাবলৈ অধিকাৰো তাক দিলে৷
৩ পাছত পশুৰ মূৰবোৰৰ মাজৰ এটা মূৰত মৰাকৈ কটা এটা ঘা যেন দেখিলোঁ; কিন্তু সেই মৃত্যুজনক ঘা সুস্থ কৰা হ’ল, ইয়াকে দেখি গোটেই জগত খনে সেই পশুৰ কথাত আচৰিত মানিলে আৰু তাক অনুসৰণ কৰিলে। ৪ তাতে সকলোৱে সেই ড্ৰেগনকো প্ৰণিপাত কৰিলে, কিয়নো সি পশুক নিজৰ ক্ষমতা দিলে, আৰু তেওঁলোকে পশুকো প্ৰণিপাত কৰি ক’লে, “এই পশুৰ তুল্য কোন আছে, আৰু ইয়াৰে সৈতে কোনে যুদ্ধ কৰিব পাৰে?”
৫ তাক বৰ বৰ কথা আৰু ঈশ্বৰৰ নিন্দাসুচক বাক্য কোৱা মুখ দিয়া হ’ল৷ বিয়াল্লিশ মাহলৈকে কাৰ্য কৰিবলৈ তাক ক্ষমতা দিয়া হ’ল। ৬ তাতে সি নিজ মুখ মেলি ঈশ্বৰৰ বিৰুদ্ধে নিন্দা কৰিব ধৰিলে, তেওঁৰ নাম, তেওঁৰ বাসস্থান আৰু তেওঁৰ সৈতে নিবাস কৰা স্বৰ্গনিবাসী সকলোকে নিন্দা কৰিবলৈ ধৰিলে।
৭ সেই পশুক পবিত্ৰ লোকৰ সৈতে যুদ্ধ কৰিবলৈ আৰু তেওঁলোকক জয় কৰিবলৈ তাক শক্তি দিয়া হ’ল। ইয়াৰ উপৰিও সকলো ফৈদ, লোক, ভাষা আৰু জাতি সমূহৰ ওপৰতো তাক ক্ষমতা দিয়া হ’ল। ৮ তাতে জগত স্থাপনৰ পুৰ্ব্বৰে পৰা† ১ পি ১:২০ হত হোৱা সেই মেৰ পোৱালিৰ জীৱন পুস্তকত যি সকলৰ নাম লিখা নাই, পৃথিবী নিবাসী সেই সকলো লোকে তাক প্ৰণিপাত কৰিব।
৯ কাৰোবাৰ যদি কাণ আছে, তেওঁ শুনক।
১০ কোনোৱে যদি বন্দী অৱস্থাৰ কাৰণে হয়,
তেওঁ বন্দী অৱস্থালৈ যাব৷
কোনোৱে যদি তৰোৱালেৰে বধ কৰে,
তেৱোঁ তৰোৱালেৰে হত হ’ব লাগিব।
ইয়াত পবিত্ৰ লোক সকলৰ ধৈৰ্য্য আৰু বিশ্বাস আছে।
১১ তাৰ পাছত মই আন এটা ড্ৰেগনক পৃথিবীৰ পৰা উঠা দেখিলোঁ। তাৰ মেৰ পোৱালিৰ নিচিনা দুটা শিং আছে আৰু সি ড্ৰেগনৰ দৰে কথা কয়৷ ১২ সি এই প্ৰথম পশুটোৰ সকলো ক্ষমতা, প্ৰথম পশুটোৰ উপস্থিতে পালন কৰে আৰু যি প্ৰথম পশুৰ মৃত্যুজনক ঘা সুস্থ কৰা হ’ল, সেই পশুক পৃথিৱী আৰু তাত নিবাস কৰা সকলোকে প্ৰণিপাত কৰিবলৈ বাধ্য কৰালে।
১৩ সি নানা আলৌকিক চিন দেখুৱায়; এনে কি, লোক সকলৰ সাক্ষাতে স্বৰ্গৰ পৰা পৃথিবীলৈ অগ্নি নমায়৷ ১৪ এইদৰে সেই পশুৰ সাক্ষাতে যি যি চিন দেখুৱাবলৈ তাক ক্ষমতা দিয়া হ’ল, তাৰ দ্বাৰাই সি পৃথিবী-নিবাসী সকলৰ ভ্ৰান্তি জন্মায়; বিশেষকৈ, যি পশু তৰোৱালৰ আঘাতৰ ঘা পায়ো জীলে, তাৰ এটা প্ৰতিমুৰ্ত্তি নিৰ্ম্মাণ কৰিবলৈ, পৃথিবী-নিবাসী সকলক ক’লে।
১৫ তাক সেই পশুৰ প্ৰতিমুৰ্ত্তিত প্ৰাণ-বায়ু দিবলৈ ক্ষমতা দিয়া হ'ল, যাতে সেই প্ৰতিমুৰ্তিয়ে কথা ক’ব পাৰে আৰু সেই পশুৰ প্ৰতিমুৰ্ত্তিক প্ৰণিপাত নকৰা সকলক যেন বধ কৰাৰ আদেশ দিব পাৰে৷ ১৬ তাতে সি গুৰুত্বহীন আৰু ক্ষমতাশালী, ধনী আৰু দৰিদ্ৰ, স্বাধীন আৰু দাস, প্ৰত্যেকৰে সোঁ হাতত বা কপালত এটা বিশেষ চিহ্নৰ ছাব লবলৈ বাধ্য কৰালে; ১৭ যি সকলৰ সেই পশুৰ ছাব, অৰ্থাৎ সেই পশুৰ নাম, বা তাৰ নামৰ সংখ্যা নাই, তাক এনে কৰিলে যে, তেওঁ কিনা-বেচা কৰাতো অসম্ভৱ হ'ল৷
১৮ ইয়াত জ্ঞানৰ কথা আছে; যদি কাৰোবাৰ বুদ্ধি আছে, তেওঁ সেই পশুৰ সংখ্যা গণনা কৰক; কিয়নো এইটো এজন মানুহৰ সংখ্যা৷ তেওঁৰ সংখ্যা হ'ল ছয় শ ছয়ষষ্টি।

- প্ৰকাশিত বাক্য
- ←
- ১৩
- →

*১৩:১ দা ৭ আধ্যা তুলনা কৰা

†১৩:৮ ১ পি ১:২০

© 2017 Free Bibles India