- কলচীয়া
- ←
- ৩
- →

৩ অধ্যায়
৩
১ এতেকে আপুনি যদি খ্ৰীষ্টৰ সৈতে তোলা হ’ল; তেনেহলে য'ত ঈশ্ৱৰৰ সোঁহাতে খ্ৰীষ্ট বহি আছে, সেই ঠাইৰ বিষয়ে অনুসন্ধান কৰক৷ ২ ওপৰৰ বিষয়বোৰ ভাবক, কিন্তু পৃথিবীত যি আছে সেই বিষয়ে নাভাবিব; ৩ কিয়নো আপোনালোকৰ মৃত্যু হ'ল আৰু ঈশ্ৱৰে আপোনালোকৰ জীৱন খ্ৰীষ্টৰ সৈতে গুপ্ত ৰাখিছে। ৪ আমাৰ জীৱন স্বৰূপ* যো ১১:২৫ ; ১৪:৬৷ খ্ৰীষ্ট যেতিয়া প্ৰকাশিত হ’ব, তেতিয়া তেওঁৰ সৈতে আপোনালোকো প্ৰতাপত প্ৰকাশিত হ’ব।† ১ যো ৩:২৷
৫ এতেকে আপোনালোকে, পৃথিৱীত থকা এই সকলোকে মাৰি পেলাওঁক‡ ৰো ৮:১৩ ; গাল ৫:২৪৷; নিজ নিজ অঙ্গ-প্ৰত্যঙ্গ স্বৰূপ যি ব্যভিচাৰ, অশুচিতা, কামাভিলাষ, কু-অভিলাষ আৰু লোভ, যেনে মূৰ্তিপূজা৷ ৬ এইবোৰৰ কাৰণে ঈশ্বৰৰ ক্ৰোধ অবাধ্যতাৰ সন্তান সকলৰ ওপৰলৈ আহে; ৭ পূৰ্বতে আপোনালোকে যেতিয়া এইবোৰত জীৱিত আছিল, তেতিয়া আপোনালোকেও এইবোৰত চলিছিল। ৮ কিন্তু এতিয়া ক্ৰোধ, খং, কু-অভিলাষ, নিন্দা আৰু মুখৰ পৰা ওলোৱা অবচনীয় বচন, এইবোৰ দূৰ কৰক৷
৯ ইজনে সিজনক মিছা কথা নক’ব; কিয়নো আপোনালোকে তাৰ কর্মৰ সৈতে সেই আগৰ পুৰুষক ফটা বস্ত্ৰ স্বৰূপে সোলোকাই পেলালে; ১০ আৰু যি নিজ সৃষ্টিকৰ্ত্তাৰ প্ৰতিমূৰ্ত্তিৰ দৰে, তত্ব জ্ঞানৰ কাৰণে নতুন কৰোৱা হৈ আছে,§ ইফি ৪:২২-২৪৷ সেই নতুন পুৰুষক বস্ত্ৰ স্ৱৰূপে পিন্ধিলে৷ ১১ এই জ্ঞানত কোনো গ্ৰীক বা যিহূদী, চুন্নৎ বা অচুন্নৎ, অসভ্য লোক, স্কুথীয়া* প্ৰাচীন চিদিয়া দেশৰ মানুহ, দাস, স্বাধীন, এনে কোনো থাকিব নোৱাৰে; কিন্তু খ্ৰীষ্টই সকলো বিষয় আৰু সকলোতে থাকে৷
১২ এতেকে ঈশ্বৰৰ মনোনীত পবিত্ৰ আৰু প্ৰিয় লোক সকলৰ উপযুক্ত মতে কৰুণাময় স্নেহ, মধুৰ ভাব, নম্ৰতা, মৃদুতা আৰু চিৰসহিষ্ণুতা, এই সকলোকে পিন্ধক; ১৩ আপোনালোক পৰস্পৰ সহনীয় হওঁক; ইজনে সিজনৰ প্ৰতি দয়ালু হওঁক; আৰু যদি কাৰোবাৰ বিৰুদ্ধে কাৰোবাৰ দোষ দিয়াৰ কাৰণ থাকে, তেনেহলে পৰস্পৰে ক্ষমা কৰক; কিয়নো প্ৰভুৱে যেনেকৈ আপোনালোকক ক্ষমা কৰিলে, আপোনালোকেও তেনেকৈ ক্ষমা কৰক৷ ১৪ এই সকলোৰে ওপৰত প্ৰেমত থাকক ; ই সৰ্ব্বসিদ্ধিৰ বান্ধনি।
১৫ এতিয়া আপোনালোকৰ সকলোৰে হৃদয়ত খ্ৰীষ্টৰ শান্তিয়ে কৰ্ত্তৃত্ব কৰক; আপোনালোক তাৰ কাৰণেই এক শৰীৰত আমন্ত্ৰিত হ’ল; আৰু কৃতজ্ঞ হওঁক। ১৬ খ্ৰীষ্টৰ বাক্যৰ জ্ঞান আপোনালোকৰ সৈতে বাহুল্যৰূপে বাস কৰক। ধৰ্ম্ম-গীত, স্তুতি-গীত আৰু আত্মিক গানেৰে পৰস্পৰে শিক্ষা আৰু চেতনা দি, অনুগ্ৰহৰ কথাত কৃতজ্ঞতাৰে নিজ নিজ হৃদয়ত ঈশ্বৰৰ উদ্দেশ্যে গান কৰক। ১৭ আৰু আপোনালোকে যি কৰিব পাৰে, সেইবোৰ বাক্যতে হওঁক বা কাৰ্যতে হওঁক,† ১ কৰি ১০:৩১৷ সকলোকে প্ৰভু যীচুৰ নামত কৰক; আৰু তেওঁৰ দ্বাৰাই পিতৃ ঈশ্বৰৰ ধন্যবাদ কৰক।
১৮ হে ভাৰ্য্যা সকল, আপোনালোক নিজ নিজ স্বামীৰ বশীভূত হওঁক‡ ইফি ৫:২২-৩৩ ; ১ পি ৩:১-৭৷ কিয়নো এয়ে প্ৰভুৰ মতে উচিত। ১৯ হে পুৰুষ সকল, আপোনালোকে নিজ নিজ ভাৰ্য্যাক প্ৰেম কৰক আৰু তেওঁলোকলৈ তিতা ব্যৱহাৰ নকৰিব। ২০ হে সন্তান সকল, আপোনালোকে সকলো বিষয়তে পিতৃ-মাতৃৰ আজ্ঞাধীন হওঁক;§ ইফি ৬:১-৩৷ কিয়নো প্ৰভুত সেয়ে সন্তোষজনক। ২১ হে পিতৃ সকল, আপোনালোকে নিজ নিজ সন্তান সকলক প্ৰৰোচিত কৰি নাথাকিব, তাতে তেওঁলোক যেন নিৰাশ নহয়।
২২ হে দাস সকল, আপোনালোকে সকলো বিষয়তে মাংস-সম্বন্ধীয় নিজ নিজ প্ৰভু সকলৰ আজ্ঞাধীন হওঁক। আপোনালোকৰ চকুৰ সন্মুখত, মানুহৰ সন্তোষজনক নহৈ কিন্তু হৃদয়ৰ সৰলতাত প্ৰভুলৈ ভয় ৰাখি, তেওঁলোকৰ সেৱা কৰক৷ ২৩ আপোনালোকে যি কৰে, সেইবোৰ মানুহৰ উদ্দেশ্যে নহয়, কিন্তু প্ৰভুৰ উদ্দেশ্যেৰে মনে চিত্তে সৈতে কৰক; ২৪ আপোনালোকে প্ৰভুৰ পৰা উত্তৰাধিকাৰ স্বৰূপ প্ৰতিদান পাব বুলি আপোনালোকে জানে৷ আপোনালোকে প্ৰভু খ্ৰীষ্টৰ কাৰণে দাস্য-কৰ্ম্ম কৰক।* ইফি ৬:৫-৮৷ ২৫ কিয়নো যি জনে অন্যায় কৰে, তেওঁ নিজে কৰা অন্যায়ৰ প্ৰতিফল পাব আৰু তাত পক্ষপাতিত্ব নাই।

- কলচীয়া
- ←
- ৩
- →

*৩:৪ যো ১১:২৫ ; ১৪:৬৷

†৩:৪ ১ যো ৩:২৷

‡৩:৫ ৰো ৮:১৩ ; গাল ৫:২৪৷

§৩:১০ ইফি ৪:২২-২৪৷

*৩:১১ প্ৰাচীন চিদিয়া দেশৰ মানুহ

†৩:১৭ ১ কৰি ১০:৩১৷

‡৩:১৮ ইফি ৫:২২-৩৩ ; ১ পি ৩:১-৭৷

§৩:২০ ইফি ৬:১-৩৷

*৩:২৪ ইফি ৬:৫-৮৷

© 2017 Free Bibles India